**Fatlafól**

Lag og texti: Megas

Ég þekkti einu sinni fatlafól

sem flakkaði um í hjólastól

með bros á vör

og berjandi þó lóminn.

Hann ók loks í veg fyrir valtara

og varð að klessu - ojbara.

Þeir tóku hann upp með kíttisspaða

og settu hann beint á sjónminjasafnið.

Fatlafól, fatlafól

flakkandi um á tíu gíra spítthjólastól.

Ók loks í veg fyrir valtara

og varð að klessu - ojbara.

Þeir tóku hann upp með kíttisspaða

og settu hann beint á sjónminjasafnið.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=22>

**Lög og regla**

Lag og texti: Bubbi Morthens

Hvers vegna eru lög og regla

til að fela hitt og þetta?

Blóðug spor og handjárn smella

skýrslur segja „Hann var alltaf að detta“.

Börðu hann í bílnum með kylfum og hnúum

hædd’ann og svívirtu með tungum hrjúfum.

Ekkert sást nema lítið mar

þetta var slys við vorum ekki þar.

Við heyrðum hann kalla, biðja um vatn

kvartaði líka um honum væri kalt.

Seinna um nóttina talaði út í bláinn.

það var ekki fyrr í morgun að við sáum að hann væri dáinn.

Ekki benda á mig, segir varðstjórinn.

Þetta kvöld var ég að æfa lögreglukórinn.

Spyrjið þá sem voru á vakt.

Ég ábyrgist þeir munu segja satt.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=69>

**Hrognin eru að koma**

Lag og texti: Bubbi Morthens

Hrognin eru að koma, gerið kerin klár

hrognin eru að koma, gerið kerin klár.

Setjið dælurnar í samband, takið svo seglin frá

Hrognin eru að koma gerið kerin klár.

Vinnið nógu mikið, peninga munuð þið fá

vinnið nógu mikið, svo verki niður í stórutá.

Það er hagur þeirra að ykkur flökri

þegar hugsun ykkar fer á stjá.

Vinnið nógu mikið og peninga munuð þið fá.

Uppá verbúð blómstrar menningin

komið og þið munuð sjá

slagsmál, ríðingar, fyllirí

Jack London horfa á.

Engin pólitísk slagyrði, Maó myndir veggjum á

þá færðu reisupassann vinur minn

staðnum verður, staðnum verður frystur frá.

Stæltur er skrokkur þinn, djöfull sljór hugurinn

ykkar er jú hagurinn, hagurinn ekki hússins.

Það vita þeir og þjarma á ykkur refsibónusinn

það er, - það er allur munurinn.

Stæltur er skrokkur þinn, djöfull sljór hugurinn

stæltur er skrokkur þinn, djöfull sljór hugurinn

stæltur er skrokkur þinn, djöfull sljór hugurinn.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=2>

**Stál og hnífur**

Sjá myndband við þetta lag á Tónlist.is HÉR

Lag og texti: Bubbi Morthens

Þegar ég vaknaði um morguninn

er þú komst inn til mín.

Hörund þitt eins og silki

andlitið eins og postulín.

Við bryggjuna bátur vaggar hljótt

í nótt mun ég deyja.

Mig dreymdi dauðinn sagði komdu fljótt

það er svo margt sem ég ætla þér að segja.

Ef ég drukkna, drukkna í nótt

ef þeir mig finna.

Þú getur komið og mig sótt

þá vil ég á það minna.

Stál og hnífur er merki mitt

merki farandverkamanna.

Þitt var mitt og mitt var þitt

meðan ég bjó á meðal manna.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=3>

**Ísbjarnarblús**

Lag og texti: Bubbi Morthens

Við vélina hefur hún staðið, síðan í gær

blóðugir fingur, illa lyktandi tær.

Þúsund þorskar á færibandinu þokast nær.

Á skrifstofunni arðræninginn situr og hlær

því línuritið sýnir að afköstin eru meiri í dag en í gær.

Þúsund þorskar á færibandinu þokast nær.

Herbergið mitt er uppi á verbúð, þar lifa lýs og flær

þó á ég litasjónvarp og frystikistu sem hlær.

Þúsund þorskar á færibandinu þokast nær.

Sigga á borði númer 22 hún hætti í gær

ég er að spekúlera að hætta líka.

Þúsund þorskar á færibandinu þokast nær.

Það er enginn fiskur í dag, þið getið farið heim og slappað af

tekið ykkur sturtu eða farið í bað.

Þúsund þorskar á færibandinu þokast nær.

Ég ætla aldrei, aldrei, aldrei

aldrei meira að vinna í Ísbirninum.

Ó nei ég ætla aldrei, aldrei

aldrei, aldrei meira að vinna í Ísbirninum.

Ég ætla með kíló af hassi út í náttúruna

fíla grasið þar sem það grær.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=1>

**Kona**

Lag og texti: Bubbi Morthens

Kannski er ég enn á veiðum,

jafnvel orðinn sjálfur bráð.

Lokað hef ég öllum leiðum

með regnbogans silfurþráð.

Vorið fæddist til þess að deyja,

gefa eitthvað nýtt.

Ég heyrði vindinn við kornið segja:

Sumarið verður hlýtt.

Viska þín var viska barnsins

sem flestir hafa misst,

Þrungin speki öldungsins

sem leit heiminn manna fyrst.

Þú dansaðir á ljósinu

með augun full af von

sem upphaf sitt átti í Betlehem

og dó í Babylon.

Veistu, ég sakna náttanna

með sinn eina sanna lit,

gleðióm fuglanna

í trjánum ljúfan þyt.

Ég leita þín í öllum þeim

andlitum sem ég sé.

Stundum býð ég stúlku heim

sem veit ekki að ég er ég.

Í kyrrðinni dafnar og lifir sá kraftur

sem hjartað hafði misst.

Ef þögnin gæti fært mig aftur

á þann stað sem ég sá þig fyrst.

Skuggarnir sofa á veginum úti,

sporin eru þar enn

sem mörkuð voru í svörtu fjúki.

Ég þarf að ganga hann senn.

Trója átti Helenu fögru,

Akkilles hælinn sinn.

Trójuhestsins augu störðu,

þráðu að komast inn.

Eins og herirnir við eldana biðu,

bíð ég í minni trú.

Játa því sem augun tryðu

að það gæti verið þú.

Viska þín var viska barnsins

sem flestir hafa misst,

Þrungin speki öldungsins

sem leit heiminn manna fyrst.

Og þú dansaðir á ljósinu

með augun full af von

sem upphaf sitt átti í Betlehem

og dó í Babylon.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=125>

**Rómeó og Júlía**

Lag og texti: Bubbi Morthens

Uppi í risinu sérðu lítið ljós

heit hjörtu, fölnuð rós.

Matarleifar, bogin skeið

undan oddinum samviskan sveið.

Þau trúðu á draumamyrkrið svalt

draumarnir tilbáðu þau.

Fingurnir gældu við stálið kalt

lífsvökvann dælan saug.

Draumarnir langir runnu í eitt

dofin þau fylgdu með

sprautan varð lífið, með henni gátu breytt

því sem átti eftir að ske.

Uppi í risinu lágu og ófu sinn vef

óttann þræddu upp á þráð.

Ekkert gat skeð því það var ekkert ef

ef vel var að gáð.

Hittust á laun, léku í friði og ró,

í skugganum sat Talía.

Hvítir hestar drógu vagninn með Rómeó,

við hlið hans sat Júlía.

Trúðu á draumamyrkrið svalt

draumarnir tilbáðu þau.

Rómeó - Júlía

Rómeó - Júlía.

Þegar kaldir vindar haustsins blása

naprir um göturnar,

sérðu Júlíu standa, bjóða sig hása

í von um líf í æðarnar.

Því Rómeó villtist inn á annað svið

hans hlutverk gekk ekki þar.

Of stór skammtur stytti þá bið

inni á klósetti á óþekktum bar.

Hittust á laun , léku í friði ...

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=128>

**Sandurinn í glasinu**

Lag og texti: Bubbi Morthens

Trúirðu því ég vona þú komir aftur,

að við tvö gætum orðið eitt.

Elskað með þér, deyja síðan sáttur,

hverfa í algleymið, verða ekki neitt.

Sjá þig brosandi þekkja augun aftur,

fara höndum um eirlitað hár.

Fá að hvísla nafn þitt aftur og aftur,

vona að augnablikið verði sem þúsund ár.

En sandurinn í glasinu skeytir ekki um mig,

flæðir upp í vit mín, drekkur minn þrótt.

já, komdu og taktu mig milli handa þinna

og breyttu deginum í nótt.

Ég vona að leið þín liggi til mín,

ljósið í glugganum lifir í nótt.

Það mun lifa þar til ég sé til þín,

þá fyrst mun ég sofa rótt.

Sjá þig brosandi þekkja augun aftur,

fara höndum um eirlitað hár.

Fá að hvísla nafn þitt aftur og aftur,

vona að augnablikið verði sem þúsund ár.

En sandurinn í glasinu....

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=136>

**Frosin gríma**

Lag og texti: Bubbi Morthens

Skömmu fyrir sólsetur sé ég miðnættið sigla að

leita skjóls í minningum liðins tíma.

Varir mínar hreyfast, sérð þú það?

Andlit mitt sem frosin gríma.

Úr tóminu heyri ég spámannsins orð:

Dæmir þú aðra, er enginn tími til að elska?

Ég spyr með augunum: verð ég dæmdur fyrir morð

á sjálfum mér taki ég enga sénsa?

Ef ég þyrfti ekki að giska

ef ég þyrfti ekki að giska

myndi ég glaður játa

það sem ég gæti hafa gert.

Ef ekki væri þessi vissa

ekki væri þessi vissa

myndi ég glaður játa

það sem ég hef ekki gert.

Frá angurværum skuggum til verksmiðjufriðar

eru fuglarnir frjálsir? spyr ég sjálfan mig.

Því þó vindar blási er eins og þeim ekkert miði

með hlekki himins vafða um sjálfa sig.

Þegar húma tekur spyr ég hjarta í trúnaði

Hver er tjáning ástarinnar? Og það svarar: Þögnin

vissirðu það ekki, að ástin er tjáning þagnarinnar?

Ef ekki þyrfti að giska

ekki þyrfti að giska

myndi ég glaður játa

það sem ég gæti hafa gert.

Ef ekki væri þessi vissa

ekki væri þessi vissa

myndi ég glaður játa

það sem ég aldrei hef gert.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=123>

**Hótel Borg**

Lag og texti: Bubbi Morthens, Rúnar Júlíusson, Bergþór Morthens og Gunnlaugur Briem

Ég stóð í skugganum inni á bar

fólkið var að koma inn

í gyllta salinn með bros á vör

með glampa í augum og rjóða kinn.

Ég sótti þennan markað öll laugardagskvöld

og það var stutt í bíl út á torg

já ég veiddi vel og miðin voru góð

í rökkrinu á Hótel Borg.

Það er ekkert grín

ef hún bíður ekki þín

lukkan á Hótel Borg.

Ég smeygði mér á milli skrokkanna

og reyndi að þefa upp spor.

sem mundi leiða mig á slóð dömunnar

sem hefði bæði kjark og þor.

Jú það er betra að veiða í dimmunni

og það er stutt í bíl út á torg.

Já ég veiddi vel og miðin voru góð

innan landhelgi á Hótel Borg.

Það er ekkert grín

ef hún bíður ekki þín

lukkan á Hótel Borg.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=366>

**Sumarið er tíminn**

Lag og texti: Bubbi Morthens, Rúnar Júlíusson, Bergþór Morthens og Gunnlaugur Briem

Sumarið er tíminn

þegar hjartað verður grænt

og augu þín verða

himinblá, ójá.

Sumarið er tíminn

þegar þjófar fara á stjá

og stela hjörtum

fullum af þrá, ójá.

Þér finnst það í góðu lagi

Þér finnst það í góðu lagi

Þér finnst það í góðu lagi

- ójá.

Sumarið er tíminn

þegar kvenfólk springur út

og þær ilma

af dulúð og sól, ójá.

Sumarið er tíminn

þegar mér líður best

með stúlkunni minni

upp á Arnarhól, ójá.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=418>

**Flug.leiða.blús**

Lag og texti: Bubbi Morthens, Rúnar Júlíusson, Bergþór Morthens og Gunnlaugur Briem

Í sálu minni er myrkur

stormur slydda og él.

Stúlkan mín er farin

á brott með Flugleiðavél.

Póstkassinn er tómur

rúmið orðið kalt

þegar hún borgar fyrir sig

þá er það þúsundfalt.

Hún fílar að vera í pilsi

og nakin undir því.

Ég sé hana í hverju horni

sama hvert ég mér sný.

Í sálu minni er myrkur

stormur slydda og él.

Stúlkan mín er farin

á brott með Flugleiðavél.

Nóttin er það versta

þurfa að líða þennan blús

Hann er kominn til að vera

hann á þetta hús.

Hún fílar að vera í pilsi

og nakin undir því.

Ég sé hana í hverju horni

sama hvert ég mér sný.

Í sálu minni er myrkur

stormur slydda og él.

Stúlkan mín er farin

á brott með Flugleiðavél.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=420>

**Nútímamaður**

Lag og texti: Bubbi Morthens, Rúnar Júlíusson, Bergþór Morthens og Gunnlaugur Briem

Ég er ekki miðill

og ég sé aldrei neitt.

Ég veit ekkert um stjörnumerkin

og mér þykir það ekki leitt.

Ég var nútímamaður

ég var nútímamaður

ég var nútímamaður þangað til í gær.

Ég trú ekki á kristal

né grænmetiskúr

ég trú ekki á andaglasið

nema til að drekka úr.

Ég fíla blár myndir

og ég fæ mér stundum reyk.

Hrá kjötið elska ég

er ég lyfti mér á kreik.

Ég stunda ekki ljósin

náhvítur orðinn ég er

og ég tek með mér leðurjakkann

sama hvert ég fer.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=413>

**Miðnesheiði**

Lag og texti: Bubbi Morthens og Mike Pollock

Á Miðnesheiði búa

á fimmta þúsund manns

og aðmíráll Byssa

er herra til lofts og lands.

Flokkurinn vill á hann trúa

þeir eru jú vinir hans.

Þeir segja hann aldrei ljúga

hann er vermdari þessa lands.

En vonin er stór þáttur

í lífi þessa manns.

Kannski koma kommarnir

og þá skal stíginn dans.

Eta heilastöppu

drekka blóð með.

Herstöðvarandstæðingar allir

skulu settir í freð.

Ef ekki koma kommarnir

og andstaðan eykst

þá fer hann til Charleston Steiner

sem undan merkjum sveikst.

Charliston mun hjálpa

hann finnur upp ný ráð

þó að það kosti nokkra dollara

niður í stjórnarráð.

Úr heimdalli verður boðuð

ný hvítliðasveit.

Allt skal undirbúið

hver maður á sinn reit.

Það verður logið, það verður slefað

frá hafi upp í sveit.

Og formenn flokksins á vellinum sitja

háma í sig steik.

Bubbi Morthens. BMK, aðdáendaklúbbur Bubba Morthens. Sótt 06. janúar 2009 af <http://www.bubbi.is/index.php?option=com_content&task=view&id=98>